हिमालय
हिमालय संस्कृत के दो शब्दों - हिम तथा आलय से मिल कर बना है, जिसका शब्दार्थ बर्फ का घर होता है। यह ध्रुवीय क्षेत्रों के बाद पृथ्वी पर सबसे बड़ा हिमआवरण वाला क्षेत्र है। हिमालय और विश्व की सबसे ऊंची चोटी माउंट एवरेस्ट को भी कई नामों से जाना जाता है। नेपाल में इसे सगरमाथा (आकाश या स्वर्ग का भाल), संस्कृत में देवगिरी और तिब्बती में चोमोलुंगमा (पर्वतों की रानी) कहते हैं। हिमालय पर्वत की एक चोटी का नाम 'बन्दरपुंछ' है। यह चोटी उत्तराखंड के उत्तरकाशी ज़िले में स्थित है। इसकी ऊँचाई 13,731 फुट है। इसे सुमेरु भी कहते हैं।
तिलिचो पर्वत
तिलिचो पर्वत नेपाल हिमालय में अन्नपूर्णा के उत्तर में स्थित एक चोटी का नाम है। इस शिखर की खोज सबसे पहले 1950 के फ्रेंच अन्नपूर्णा अभियान के सदस्यों द्वारा की गई थी जिसका नेतृत्व मौरिस हर्ज़ोग ने किया था जो अन्नपूर्णा I को खोजने का प्रयास कर रहे थे।